CORRESPONDANCE DU COMTE DE LEYCESTER, 193 
fortune je suis marry de ma dépesche perdue, car elle eut tesinoigné 
à Vostre Excellence mon très humble devoir. Maintenant je luy 
diray, que depuis mes dernières on tache en apparence d’appaiser 
le tout et faire un bon accord, s’il estoit possible, mais ceux, quy 
ont de la cognoissance des affaires, ne pensent point que cela se 
puisse faire, pour se rencontrer les volontez d’une part et d’autre 
trop alterées. Le Roy !) veut retourner à Paris ou pour le moins 
que les habitans recognoissent à bon escient leur faute, luy en 
faisant réparation convenable en tel fait, à quoy on n’entend point 
volontiers et voudroit on bien que Sa Maiesté se voulut contenter, 
qu'on la supliat de vouloir oublier le tout, comme il se peut veoir 
par la requeste présentée à Sa Maiesté, que jenvoie à Vostre 
Excellence avec la responce faite par le Roy ?). Vostre Excellence 
verra aussy la publication, que le Roy a fait faire pour la convo- 
cation et assemblée des Estatz Généraulx de son royaume en la 
ville de Blois pour le 15° de septembre *), lesquelz Estatz ne se 
pourront tenir librement, n'est ce que l'on pose les armes de toutz 
costez, en quoy l'on craint qu'il y aura de la difficulté, car tous 
ne les voudront poser pour estimer que la guerre leur est plus 
commode pour faire leurs affaires que ne seroit point la paix. 
L'on attend ce iour dhuy en ceste ville monsieur de Villeroy *), 
quy quelques jours auparavant s’en estoit retourné vers Sa Maiesté 
avec des articles, que demande au Roy monsieur de Guise, lesquelz 
il avoit signé de sa main Selon ce qu’aportera ledit sieur de 
Villeroy de la part du Roy sur lesditz articles et moiens d'accord, 
on s’attend de veoir la paix ou la guerre. On a chargé icy sur l’eau 
quatre canons et deux coulevrines avec poudre et bouletz pour 
aller battre Melun, ville, quy est courrement ceste rivière à dix 
ou douze lieues d’icy, mais la Royne Mère a empesché que les 
batteaux ne sont encore partis, sachant que le Roy ne pourra 
trouver bon, qu'on aille forcer avec le canon ses villes et mesme 
cestecy, dans laquelle il a encore plusieurs gentilzhommes et forces 
soldatz des troupes de Laverdin, quy estoient en Poitou 5), afin 
qu’ilz la gardent pour son service. Par cela Vostre Excellence peut 
1) Il s'était sauvé à Chartres. 
2) Maimbourg, Histoire de la Ligue, II, p. 48 suiv. 
3) Ll. p. 65. 
4) Secrétaire d'état de Hexer III. 
5) Voyez plus haut, p. 187. 
